ตลาดหุ้นสหรัฐปิดลบ
ตลาดหุ้นสหรัฐฯปิดลบท่ามกลางข่าวลือขับกรีซออกจากยูโรโซน ขณะที่ราคาน้ำมันยังคงปรับลดต่อเนื่อง
10 พ.ค. 2555

ตลาดหุ้นสหรัฐฯปิดลบท่ามกลางข่าวลือขับกรีซออกจากยูโรโซน ขณะที่ราคาน้ำมันยังคงปรับลดต่อเนื่อง ตลาดหุ้นสหรัฐฯวานนี้(9พ.ค.) ดิ่งลงแรงในช่วงต้นของการซื้อ ก่อนแกว่งตัวปิดลบพอประมาณ หลังจากเจ้าหน้าที่สหภาพยุโรปยืนยันว่ากรีซยังจะได้เงินช่วยเหลือก้อนต่อไปในสัปดาห์นี้ท่ามกลางข่าวลือว่าเอเธนส์อาจถูกขับออกจากยูโรโซนหากไม่ปฏิบัติตามข้อตกลงที่ให้ไว้กับอียูและไอเอ็มเอฟ       ดัชนีหุ้นดาวโจนส์ลดลง 96.05 จุด (0.74 เปอร์เซ็นต์) ปิดที่ 12,836.04 จุด แนสแดค ลดลง 11.56 จุด (0.39 เปอร์เซ็นต์) ปิดที่ 2,934.71 จุด ส่วน เอสแอนด์พี ลดลง 9.07 จุด (0.67 เปอร์เซ็นต์) ปิดที่ 1,354.65 จุด
ขณะที่ราคาน้ำมันยังคงปรับลดต่อเนื่องหลังความตึงเครียดเกี่ยวกับปัญหาทางการเมืองของกรีซและเศรษฐกิจในยูโรโซน       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน ลดลง 20 เซนต์ ปิดที่ 96.81 ดอลลาร์ ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 47 เซนต์ ปิดที่ 113.20 ดอลลาร์ต่อบาร์เรล